Die beste raad vir jou Desember-foto's!
JY LEES NOU Die beste raad vir jou Desember-foto's!
Maak seker jou foto's kry daardie likes en double taps, want die geheim van mooi foto's, perfekte selfies en pragtige uitlegte is toe so maklik soos om jou App Store te besoek of Pinterest-advies af te laai.
Wat: Hierdie app word sterk aanbeveel deur selfs professionele fotograwe. As jy al die funksies wat VSCO bied gebruik, is dit ’n hele nuwe sosialemedia-platform. Dit bied vir jou ’n wye verskeidenheid opsies om foto's te manipuleer.
Funksies: Sodra jy VSCO afgelaai het, moet jy inteken, maar jy het nie nodig om dit te doen as jy net jou foto's wil redigeer nie. VSCO hou ook al jou foto's op die app, wat dit lekker maak om terug te gaan en weer aan ’n foto te werk of van voor af te begin.
Hoekom: Hierdie app is ongelooflik maklik en doen omtrent alles waarvoor jy kan vra. As jy inteken, kan jy ook raad lees van ander gebruikers en na hul foto's kyk. VSCO kry gereeld nuwe filters by wat jy kan aankoop of verniet kan aflaai.